CELEX: 62016TN0078
Language: el
Date: 2016-02-16 00:00:00
Title: Υπόθεση T-78/16: Προσφυγή της 16ης Φεβρουαρίου 2016 — Sartour κατά Κοινοβουλίου

4.4.2016   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 118/40
            
         Προσφυγή της 16ης Φεβρουαρίου 2016 — Sartour κατά Κοινοβουλίου
   (Υπόθεση T-78/16)
   (2016/C 118/47)
   Γλώσσα διαδικασίας: η γαλλική
   
      Διάδικοι
   
   
      Προσφεύγουσα: Sartour (Beveren, Βέλγιο) (εκπρόσωπος: M. Cherchi, δικηγόρος)
   
      Καθού: Ευρωπαϊκό Κοινοβούλιο
   
      Αιτήματα
   
   Η προσφεύγουσα ζητεί από το Γενικό Δικαστήριο:
   
               —
            
            
               να κρίνει παραδεκτή και βάσιμη την προσφυγή.
            
         Συνεπώς:
   
               —
            
            
               να ακυρώσει την περιλαμβανόμενη στο έγγραφο της 18ης Δεκεμβρίου 2015 απόφαση του Κοινοβουλίου, με την οποία της γνωστοποίησε την απόρριψη της προσφοράς που είχε υποβάλει η προσφεύγουσα στο πλαίσιο της προσκλήσεως υποβολής προσφορών αριθ. 06B40/2015/M073, για τη σύναψη συμβάσεως παραχωρήσεως με αντικείμενο την τροφοδοσία μεσογειακού τύπου στο κτίριο Altiero Spinelli του Ευρωπαϊκού Κοινοβουλίου στις Βρυξέλλες·
            
         
               —
            
            
               να ακυρώσει την αγνώστου ημερομηνίας απόφαση του Κοινοβουλίου να συνάψει σύμβαση παραχωρήσεως με αντικείμενο την τροφοδοσία μεσογειακού τύπου στο κτίριο Altiero Spinelli·
            
         
               —
            
            
               εν πάση περιπτώσει, να καταδικάσει το καθού στο σύνολο των δικαστικών εξόδων.
            
         
      Λόγοι και κύρια επιχειρήματα
   
   Προς στήριξη της προσφυγής της, η προσφεύγουσα προβάλλει τρεις λόγους.
   
               1.
            
            
               Ο πρώτος λόγος αντλείται από παραβίαση της αρχής η οποία διέπει τα κριτήρια ποιοτικής επιλογής των ελάχιστων ορίων του κύκλου εργασιών που πρέπει να προβάλλουν οι παρέχοντες υπηρεσίες, της αρχής του ανταγωνισμού και της αρχής της ισότητας των υποψηφίων.
            
         
               2.
            
            
               Ο δεύτερος λόγος αντλείται από παραβίαση της αρχής της αιτιολογίας των πράξεων των θεσμικών οργάνων της Ευρωπαϊκής Ένωσης.
            
         
               3.
            
            
               Ο τρίτος λόγος αντλείται από παραβίαση των αρχών της αναλογικότητας, της ισότητας και του ανοίγματος των δημοσίων συμβάσεων, από πρόδηλη πλάνη εκτιμήσεως και παραβίαση των αρχών της ίσης μεταχειρίσεως των υποψηφίων και του σεβασμού του ελεύθερου ανταγωνισμού μεταξύ των υποψηφίων.